Jabarkan Gambaran keseluruhan dari Jalan Negeri Kedah K453 dalam bahasa melayu

Jalan Negeri K453 bermula sebagai kilometer sifar di Kampung Sungai Lintang, di pertemuan antara K452 (Jalan Selengkoh–Teroi), lalu melintasi dua terusan air yang bernama iaitu Parit SCRBD Dr7 sebagai lintasan pertama dan Sungai Teroi sebagai lintasan kedua, lalu membengkok sediki ke barat daya. Jajaran K453 yang diwarta kebanyakanya akan melalui kawasan penanaman sawah padi serta kawasan perkampungan kecil Kampung Ulu Dulang Kechil, Kampung Sungai Dulang Tengah dan Kampung Dulang Kechil Tengah. K453 juga akan sejajar dengan terusan Sungai Dulang Kechil yang bermuara di Selat Melaka dekat Kampung Kuala Dulang Kechil. K453 diteruskan hingga di penamat baratnya dengan membuat pertemuan antara K1 (Jalan Pantai Barat Kedah), di Kampung Dulang Kechil berdekatan dengan Sekolah Kebangsaan Dulang.

Secara keseluruhannya, kesemua jajaran Jalan Negeri K453 yang telah diwarta terletak dalam kawasan pentadbiran Mukim Dulang Bagi untuk perkhidmatan penyelanggaran jalan, K453 terletak di Zon 2 selian JKR Daerah Yan. K453 merupakan jalan raya tunggal timur-barat dengan dua lorong dari permulaan hingga pengakhiran hayat laluan dan diselia sepenuhnya oleh JKR Yan, melalui Kerajaan Negeri Kedah. K453 dikenali sebagai Jalan Ulu Dulang Kechil dalam Sistem Maklumat Rekod-Rekod Jalan Raya Malaysia (MARRIS).